ബലാത്സംഗശ്രമത്തിന് ഇരയുടെ വസ്ത്രങ്ങള് ആറുമാസത്തേക്ക് സൗജന്യമായി അലക്കി ഇസ്തിരിയിട്ടു നല്കാന് വിധിച്ച് കോടതി ബിഹാര്: ബലാത്സംഗ കേസില്rape attempt വിചിത്രമായ വിധി പ്രസ്താവം നടത്തി ബിഹാറിലെ മധുബനി കോടതി. സ്വന്തം ഗ്രാമത്തിലെ ഒരു യുവതിയെ ബലാത്സംഗം ചെയ്യാന് ശ്രമിച്ചു എന്ന കേസില് കുറ്റാരോപിതനായ യുവാവിന് ജാമ്യം നല്കിക്കൊണ്ട് കഴിഞ്ഞ ദിവസം ഉത്തരവായിരുന്നു. ഈ ജാമ്യത്തിലെ ഒരു വ്യവസ്ഥയാണ് വിവാദമായിരിക്കുന്നത്. അടുത്ത ആറുമാസക്കാത്താലത്തേക്ക്, അയാള് ബലാത്സംഗം ചെയ്യാന് ശ്രമിച്ച യുവതി അടക്കമുള്ള ഗ്രാമത്തിലെ എല്ലാ സ്ത്രീകളുടെയും തുണികള് സൗജന്യമായി അലക്കിത്തേച്ച് നല്കിക്കൊള്ളാം എന്ന ഉറപ്പിന്മേലാണ് അലക്കുകാരനായ യുവാവിന് മധുബനി കോടതി ജാമ്യം അനുവദിച്ചത്. ഝാന്ഝര്പൂര് അഡീഷണല് ഡിസ്ട്രിക്ട് ജഡ്ജ് അവിനാശ് കുമാര് ആണ് ഈ വിചിത്ര ഉത്തരവ് പുറപ്പെടുവിച്ച് വാര്ത്തകളില് ഇടം നേടിയിരിക്കുന്നത്. ലാലന് കുമാര് സാഫി എന്ന തന്റെ കക്ഷി ഇരുപതുവയസ്സു മാത്രം പ്രായമുള്ള ഒരു ചെറുപ്പക്കാരനാണ് എന്നും ഇത്തവണത്തേക്ക് ക്ഷമിക്കണം എന്നും കുറ്റാരോപിതന്റെ അഭിഭാഷകന് കോടതിയോട് അപേക്ഷിച്ചു. ചെയ്തുപോയ തെറ്റിനുള്ള പ്രായശ്ചിത്തമായി ധോബി എന്ന നിലയ്ക്ക് സമൂഹത്തിനു ഗുണം ചെയ്യുന്ന എന്തിനും തന്റെ കക്ഷി തയ്യാറാണ് എന്നും അഭിഭാഷകന് കോടതിയെ ബോധിപ്പിച്ചപ്പോഴാണ് ജഡ്ജ് അവിനാശ് കുമാര് അഭൂതപൂര്വമായ ഈ ഉത്തരവ് പുറപ്പെടുവിച്ചത്. ആറുമാസത്തേക്ക് സൗജന്യമായി തുണിയലക്കുന്നതിനു പുറമെ പതിനായിരം രൂപയുടെ രണ്ട് ആള് ജാമ്യവും പ്രതി കോടതിയില് കെട്ടിവെക്കേണ്ടതുണ്ട്. ആറുമാസം സൗജന്യ സേവനം നടത്തിയ ശേഷം കോടതിയില് ഗ്രാമമുഖ്യന്റെ സര്ട്ടിഫിക്കറ്റ് ഹാജരാക്കണം എന്നും കോടതി വിധിച്ചിട്ടുണ്ട്. ഇതിനു മുമ്ബും ഇത്തരത്തിലുള്ള വിചിത്ര വിധികള് പുറപ്പെടുവിച്ച് ജഡ്ജ് അവിനാശ് കുമാര് മാധ്യമങ്ങളില് ഇടം പിടിച്ചിട്ടുണ്ട്. : ജഡ്ജി മരിച്ചത് ഓട്ടോ ഇടിച്ചു തന്നെ, കൊന്നത് കല്ക്കരി മാഫിയയോ?